ཁྱད་ཆོས་མེད་ན་མི་རིགས་འདི་གནས་ཀྱང་དགོས་པ་ཆུང་།སྲོལ་རྒྱུན་རྨང་གཞི་བྱས་ཐོག་ཚན་རྩལ་སོགས་དེང་་རབས་རིག་གསར་ལ་སློབ་སྦྱོང་དང་བེད་སྤྱོད་གནད་དུ་ཐིངས་པ་བྱེད་ཐུབ་དགོས།དེ་ནས་ཡོད་ཚད་ཀྱི་རྨང་གཞི་དཔལ་འབྱོར་འཛུགས་སྐྲུན་ལ་ནུས་ཤུགས་ཡོད་ཚད་འབུལ་དགོས།དཔལ་འབྱོར་སྒྲུབ་པ་ནི་སྒོར་མོ་ཁོ་ན་འཚོལ་བ་ཞིག་གཏན་ནས་མིན།དཔལ་འབྱོར་གྱི་ཕུང་བོ་ཞིག་ཆགས་ན་དེའི་ནང་དུ་རང་སྐད་རང་ཡིག་རང་ལུགས་ཡོད་ཚད་ཤོང་ལ་དེའི་ནང་དུ་དད་པ་བསམ་བློ་ཕུགས་བསམ་ཡོད་ཚད་མངོན་འགྱུར་བྱེང་ཐུབ།དེའི་ནང་དུ་འཛམ་གླིང་ལ་བགྲོད་པའི་བདེ་ལམ་དང་མ་འོང་བར་ཐོན་པའི་ཉེ་ལམ་ཡོད།དེའི་ནང་དུ་ད་དུང་དཔུང་གི་སྟོབས་དང་ཚོགས་པའི་ཤུགས་ཀྱང་ཡོད་ལ་བདེ་སྐྱིད་དང་དགོད་སྒྲ།ད་དུངའཛིན་བྱང་ཡོད་ཚད་ཡོད།